রেশন গণবণ্টনে স্বচ্ছতা আনতে বড় পদক্ষেপ রাজ্যের

ওয়েব ডেস্ক: সরকারি অফিসে কাজ ধীর গতিতে হয়। এই অভিযোগ বহুদিনের। আর সেই অভিযোগ ঘোচাতে ইতিমধ্যেই রাজ্যের তরফ থেকে বিভিন্ন অফলাইন কাজ অনলাইনে করার জন্য জোর দিয়েছে রাজ্য। রেশন গণবণ্টন ব্যবস্থায় আরও গতি এবং স্বচ্ছতা আনতে এবার খাদ্য দফতরের পক্ষ থেকে গ্রহণ করা হল বিশেষ পদক্ষেপ।

কী সেই পদক্ষেপ?

এবার থেকে কাজে গতি আনতে অনলাইনেই যাবতীয় তথ্য আপডেট করার ব্যবস্থা গ্রহণ করা হচ্ছে। কারণ রেশন কার্ড বিভিন্ন সরকারি কাজের ক্ষেত্রে বাধ্যতামূলক। আর তার জন্যই খাদ্য দফতরের পক্ষ থেকে জানানও হল, এবার থেকে ১ মিনিটেই ফোনের মাধ্যমে ওটিপি ব্যবহার করে রেশন কার্ডের পরিষেবা, সহজেই করা যাবে আপডেট। সেই আপডেট নিজেরাই করতে পারবেন গ্রাহকরা।

আরও পড়ুন: সরকারি কাজে স্বচ্ছতা আনতে কী দাওয়াই দিলেন মুখ্যমন্ত্রী?

এই পদ্ধতির জন্য কী কী করতে হবে?

প্রথমে আধার কার্ডের সঙ্গে রেশন কার্ডের করতে হবে সংযুক্তিকরণ।
তারপর, অনলাইন ওয়েবসাইটে গিয়ে গ্রাহকেরা নিজের রেশন কার্ড সংক্রান্ত বিভিন্ন তথ্য সংশোধন করতে পারবেন নিজেই।
তবে তার জন্য অনলাইনে সাবমিট করতে হবে বেশ কিছু তথ্য। বদল করা যাবে ঠিকানাও।

সাধারণত অনেকেই নতুন বাড়ি করে উঠে যান। বদল হয় ঠিকানার। কিন্তু রেশন কার্ডে সেই ঠিকানা বদল করতে পোয়াতে হয় অনেক কাঠখড়। তবে এবার থেকে সেই পদ্ধতিই হতে চলেছে সহজ। রেশনের সঙ্গে আধার কার্ডের লিংক থাকলেই অনলাইন মাধ্যমে করা যাবে ঠিকানা বদল, অর্থাৎ রেশন দোকানের নাম সহজেই করা যাবে বদল।

দেখুন অন্য খবর